
Kasutusloa väljastamine

1. ASJAOLUD JA MENETLUSE KÄIK
 24.09.2012.a. Narva Linnavalitsuse korralduse vastuvõtmiseks laekusid Savi tn 8 kinnistu            omanikult rekonstrueeritud katusekatte ja fassaadidega eramule kasutusloa taotlus nr 8705/1-16, kooskõlastatud ehitusprojekt ja riigilõivu maksekorraldus. Projekti kontrollimisel ja ehitise ülevaatusel selgus, et eramu fassaadilahendus ei vasta ehitusprojektile ning on vajalik kõrvaldada Ida Päästekeskuse poolt tuvastatud puudused, mis on ära toodud objekti paikvaatluse 02.10.2012.a protokollis nr AG 110. 11.10.2012 Savi tn 8 omanikule teatati kirjaga nr 1-11/533 avastatud puudustest ja määrati aeg puuduste kõrvaldamiseks. 20.04.2014 teatas eramu omanik Ida Päästekeskuse märkuste ja muude puuduste kõrvaldamisest.  Ehitusseaduse §33 lõike 4 alusel on teostatud kasutusluba taotleva ehitise ülevaatus ja nõuetele vastavuse kontroll. Ehitise ülevaatusest osavõtjad kinnitavad, et ülevaatuseks esitatud ehitis vastab ehitistele ettenähtud nõuetele ja ehitist võib kasutada vastavalt kavandatud kasutamise otstarbele. Seega, kasutusloa andmiseks takistusi ei ole. 
2. ÕIGUSLIKUD ALUSED

2.1.Ehitusseaduse § 32 lõige 1 kohaselt ehitise kasutusluba on kohaliku omavalitsuse või riigi nõusolek, et valminud ehitis või selle osa vastab ehitisele ettenähtud nõuetele ja seda võib kasutada vastavalt kavandatud kasutamise otstarbele.

2.2.Narva linna ehitusmäärus § 27 lõige 3 ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 
3. OTSUS
 Väljastada kasutusluba Savi tn 8 eramule rekonstrueeritud katusekatte ja fassaadidega.
 4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

